โฆษก ศบค. ระบุ จังหวัดที่ยังฉีดวัคซีนไม่ถึงเป้าหมายที่กำหนด ถือว่ามีความเสี่ยง จึงขอให้เร่งฉีดวัคซีน เพื่อสร้างความเชื่อมั่นในการเปิดประเทศ
นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. กล่าวถึงแผนการให้บริการฉีดวัคซีน ตั้งแต่ 28 กุมภาพันธ์ ถึง 11 พฤศจิกายน 64 มีผู้ได้รับวัคซีนไปแล้ว 83.3 ร้านราย เป็นวัคซีนเข็มที่ 1 สะสม 44.8 ล้านราย เข็มที่ 2 สะสม 35.8 ล้านราย เข็มที่ 3 สะสม 2.7 ล้านราย/ เด็กนักเรียนอายุ 12 - 17 ปี 4.3 ล้านโด๊ส// ส่วนการฉีดวัคซีนจังหวัดที่ยังต่ำกว่าร้อยละ 40 ได้แก่ นครพนม บึงกาฬ และหนองบัวลำภู// ร้อยละ 40 - 49 ฉีดได้ 35 จังหวัด// ร้อยละ 50 - 59 ฉีดได้ 30 จังหวัด// ร้อยละ 70 ขึ้นไป 9 จังหวัด ได้แก่ ปทุมธานี สมุทรสาคร สงขลา เชียงใหม่ กรุงเทพฯ สมุทรปราการ ชลบุรี ภูเก็ต ฉะเชิงเทรา        สำหรับกลุ่มจังหวัดที่ยังฉีดวัคซีนไม่ถึงร้อยละ 70 ถือว่ายังมีความเสี่ยงอย่างมาก ซึ่งจะต้องเร่งฉีดวัคซีนเข็มที่ 2 ด้วย จะมีความปลอดภัย จะทำให้ผู้ติดเชื้อลดลงอย่างชัดเจน ดังนั้นจึงขอฝากทุกภาคส่วน ทั้งภาครัฐ เอกชน เพื่อสร้างความเชื่อมั่นในการเปิดประเทศ        ส่วนแนวทางการฉีดวัคซีน หากได้รับซิโนแวค 2 เข็มแล้ว 4 เดือน จะได้ฉีดเข็ม 3 เป็นแอสต้าเซเนก้า เช่นเดียวกับซิโนฟาร์ม 2 เข็มแรก/ ส่วนผู้ที่ฉีดแอสต้าเซเนก้า 2 เข็มแล้ว 6 เดือน จะได้ฉีดเข็มที่ 3 เป็นไฟเซอร์/ และวัคซีน modena 2 เข็ม ห่างกัน 4 สัปดาห์